নওগাঁ প্রতিনিধিঃ নওগাঁয় সোনালী ব্যাংক লিমিটেড এর উদ্দ্যেগে গরীব ও প্রতিবন্ধী মেধাবী শিক্ষার্থীদের শিক্ষা বৃত্তি প্রদান করা হয়েছে। বুধবার সোনালী ব্যাংক নওগাঁর প্রিন্সিপাল অফিসে এই বৃত্তি প্রদান করা হয়। সোনালী ব্যাংক লিমিটেড নওগাঁর প্রিন্সিপাল অফিসের ডেপুটি জেনারেল ম্যানেজার আব্দুল হাদী প্রধান অতিথি হিসাবে “সি,এস,আর” এর আওতায় ৮জন গরীব, মেধাবী ও প্রতিবন্ধী শিক্ষার্থীদের মাঝে নগদ ১০হাজার করে মোট ৮০হাজার টাকা শিক্ষা বৃত্তি প্রদান করেন। এসময় বিশেষ অতিথি হিসাবে উপস্থিত ছিলেন নওগাঁর প্রিন্সিপাল অফিসের এসিস্ট্যাস্ট জেনারেল ম্যানেজার মনমথ নাথ মালাকার, সিনিয়র প্রিন্সিপাল অফিসার পি,এম রুস্তম আলী, পুলক কুমার দাস, বঙ্গবন্ধু পরিষদের সভাপতি আসাদুজ্জামান ও সাধারণ সম্পাদক আব্দুল মান্নান প্রমুখ।